Publication: Magyar Közlöny
Issue: MK-2010-199 (Year: 2010, Number: 199)
Era: contemporary
Section: a) befektetési vállalkozás esetén a befektetési vállalkozás hitelkockázatáról szóló 301/2008. (XII. 17.) Korm. rendelet
Paragraph Index: 1358

4. § A Kkr. 9/A. § (4) bekezdése helyébe a következõ rendelkezés lép: „(4) Az (1)–(3) bekezdéstõl eltérõen, ha az intézmény a kereskedési könyvben nyilvántartott hitelderivatíva felhasználásával a kereskedési könyvben nem szereplõ hitelkockázati kitettségét – belsõ fedezeti ügylettel – fedezi, a tõkekövetelmény számításának szempontjából a kereskedési könyvön kívüli kockázat abban az esetben tekinthetõ fedezettnek, ha az intézmény a kereskedési könyvben nem szereplõ kockázat tekintetében a hitelezési kockázatról szóló jogszabályban meghatározott hitelkockázati fedezetként elismerhetõ hitelderivatívát vásárol. Ha harmadik fél által nyújtott hitelkockázati fedezetként elismerhetõ hitelderivatívát megvásárolják, és a tõkekövetelmény számításának céljából elismerik a kereskedési könyvön kívüli kockázat fedezeteként – a 33. § (10) bekezdésének sérelme nélkül – sem a belsõ, sem a külsõ hitelderivatíva-fedezetet nem lehet a kereskedési könyvben nyilvántartani a tõkekövetelmény számításának céljából.”

Source: https://magyarkozlony.hu/hivatalos-lapok/315d75921970352dfddb9705853b38e7f96bee30/dokumentumok/ebe397506c0dd4c272a1621382228c53b30d370f/letoltes